b'\n_START_ARTICLE_\nMerja M\xc3\xa4kisalo-Ropponen\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nM\xc3\xa4kisalo-Ropponen valmistui sairaanhoitajaksi vuonna 1981 ja erikoissairaanhoitajaksi 1983. Vuonna 1991 h\xc3\xa4n valmistui terveystieteiden maisteriksi ja oli vuosina 1996\xe2\x80\x931998 Suomen Akatemian tutkijakoulutuksessa Kuopion yliopistossa. M\xc3\xa4kisalo-Ropponen v\xc3\xa4itteli tohtoriksi 1998. H\xc3\xa4n on valmistunut my\xc3\xb6s draamakouluttajaksi Teatterikorkeakoulusta vuonna 2003._NEWLINE_M\xc3\xa4kisalo-Ropponen ty\xc3\xb6skenteli sairaanhoitajana Joensuun kaupungilla 1981\xe2\x80\x931982 ja erikoissairaanhoitajana 1983\xe2\x80\x931984. H\xc3\xa4n oli osastonhoitaja Pohjois-Karjalan keskussairaalassa 1984\xe2\x80\x931991 ja toimi terveydenhuollon opettajana 1991\xe2\x80\x931994. Vuonna 1995 M\xc3\xa4kisalo-Ropponen ty\xc3\xb6skenteli Pohjois-Karjalan terveydenhoito-oppilaitoksen (my\xc3\xb6hemmin ammattikorkeakoulun) aikuiskoulutusjohtajana ja vuosina 1998\xe2\x80\x932000 yliopettajana. Vuosina 2001\xe2\x80\x932011 h\xc3\xa4n oli freelancer-ty\xc3\xb6yhteis\xc3\xb6kouluttaja.\n_START_SECTION_\nPolitiikka\n_START_PARAGRAPH_\nM\xc3\xa4kisalo-Ropponen valittiin eduskuntaan ensimm\xc3\xa4isen kerran vuoden 2011 vaaleissa Pohjois-Karjalan vaalipiirist\xc3\xa4 2\xc2\xa0519 \xc3\xa4\xc3\xa4nell\xc3\xa4. H\xc3\xa4net valittiin jatkokaudelle vuoden 2015 vaaleissa uudesta Savo-Karjalan vaalipiirist\xc3\xa4._NEWLINE_Eduskunnassa M\xc3\xa4kisalo-Ropponen on ty\xc3\xb6el\xc3\xa4m\xc3\xa4- ja tasa-arvovaliokunnan j\xc3\xa4sen vuodesta 2011 ja tulevaisuusvaliokunnan j\xc3\xa4sen ja varapuheenjohtaja vuodesta 2015.\n_START_SECTION_\nN\xc3\xa4kemyksi\xc3\xa4\n_START_PARAGRAPH_\nMarraskuussa 2014 M\xc3\xa4kisalo-Ropponen ei osallistunut eduskunnan samaa sukupuolta olevien avioliittoa k\xc3\xa4sittelev\xc3\xa4\xc3\xa4n \xc3\xa4\xc3\xa4nestykseen ja on ilmaissut kannattavansa avioliiton s\xc3\xa4ilymist\xc3\xa4 miehen ja naisen v\xc3\xa4lisen\xc3\xa4.\n_START_SECTION_\nLuottamustoimet\n_START_PARAGRAPH_\nM\xc3\xa4kisalo-Ropponen on Muistiliiton hallituksen puheenjohtaja vuodesta 2011.'